《题讲梅兄躬耕养亲图 其一》
清代·曹文埴

讲梅山中仙，曾逐岫云出。云归人未归，望之心纡郁。

邗沟足冶游，毋乃远亲膝。驾彼青骢驰，何如黄犊叱。

吁嗟少年场，轻薄狎邪佚。竹西吹琼箫，蜀冈挟瑶瑟。

座中歌舞欢，堂上甘旨缺。往往朱门家，不及五亩室。

作者简介：（?—1798）清安徽歙县人，字近薇，号竹虚。乾隆二十五年进士，授编修。历刑、兵、工、户各部侍郎，兼管顺天府尹。鞫狱秉公。官至户部尚书。卒谥文敏。有《石鼓研斋文钞》。